《庚午九日病足愁坐贞元毓庭过酌二首 其二》
明代·邓云霄

抱膝聊为梁父吟，忧时空郁杞人心。凄凄霜露催黄菊，浩浩烟波聚绿林。

忍见颓城围破屋，愁闻哀角杂寒砧。醉乡别有清平界，好向中山古洞寻。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。